b"\n_START_ARTICLE_\nSekolah Menengah Kebangsaan Tengku Ampuan Jemaah\n_START_SECTION_\nSejarah\n_START_PARAGRAPH_\nPada tahun 1966, sebuah sekolah ditubuhkan di kawasan Pelabohan Klang yang diberi nama Sekolah Menengah Lapangan Terbang Lama Port Swettenham dan menumpang di Sekolah Menengah Perempuan Raja Zarina._NEWLINE_Bermula April 1972, sekolah ini menerima bangunan baru yang terletak bersebelahan dengan Sekolah Menengah Lelaki Dato' Hamzah dan dikenali dengan nama Sekolah Kebangsaan Pelabohan Klang._NEWLINE_Pada 8 Jun 1974, Sultan Selangor ketika itu, Ke Bawah Duli Yang Maha Mulia Sultan Salahuddin Abdul Aziz Shah al-Haj mencemar duli merasmikan sekolah ini. Dengan perkenan baginda, sekolah ini dikurniakan nama Sekolah Menengah Tengku Ampuan Jemaah sempena nama bonda baginda.\n_START_SECTION_\nVisi sekolah\n_START_PARAGRAPH_\nSMKTAJ sebagai penjana modal insan berilmu dan berakhlak mulia dengan memperkasa ICT menjelang 2017.\n_START_SECTION_\nLagu sekolah\n_START_PARAGRAPH_\nSekolah Tengku Ampuan Jemaah,_NEWLINE__NEWLINE_Serba indah dan megah,_NEWLINE__NEWLINE_Murid bersatu berbilang bangsa,_NEWLINE__NEWLINE_Ingin maju dan jaya._NEWLINE__NEWLINE_Satu hala satu cita,_NEWLINE__NEWLINE_Akan terus berusaha,_NEWLINE__NEWLINE_Dengan bimbingan guru semua,_NEWLINE__NEWLINE_Untuk nusa dan bangsa._NEWLINE__NEWLINE_Sekolah Tengku Ampuan Jemaah,_NEWLINE__NEWLINE_Serba indah dan megah,_NEWLINE__NEWLINE_Murid bersatu berbilang bangsa,_NEWLINE__NEWLINE_Ingin maju dan jaya_NEWLINE_Dengar Minus One SMKTAJ_NEWLINE_Lagu: Subbian Mohd Sharif_NEWLINE__NEWLINE_Lirik: Abdul Aziz Khusrin/Subbian Mohd Sharif_NEWLINE_Gubahan Semula\xc2\xa0: Sajali Subari\n_START_SECTION_\nIkrar pelajar\n_START_PARAGRAPH_\nBahawasanya kami, pelajar-pelajar SMK Tengku Ampuan Jemaah berikrar, akan taat setia kepada agama, perintah ibu bapa dan guru-guru kami._NEWLINE__NEWLINE_Kami juga berjanji akan menjadi pelajar yang berdisiplin, bertanggungjawab, berkeyakinan, bersatu padu dan berakhlak mulia, menghadapi pelajaran dengan tekun serta mengambil bahagian dalam semua aktiviti sekolah._NEWLINE__NEWLINE_Kami berjanji akan memelihara nama baik sekolah, patuh kepada peraturannya agar menjadi modal insan berilmu dan berakhlak mulia dengan memperkasa ICT."